CELEX: C2005/082/14
Language: et
Date: 2005-04-02 00:00:00
Title: Kohtuasi C-2/05: Eelotsusetaotlus, mille esitas Arbeidshof te Brussel 23. detsembri 2004. aasta otsusega kohtuasjas Rijksdienst voor Sociale Zekerheid versus N.V. Herbosch-Kiere

2.4.2005   
            
            
               ET
            
            
               Euroopa Liidu Teataja
            
            
               C 82/6
            
         Eelotsusetaotlus, mille esitas Arbeidshof te Brussel 23. detsembri 2004. aasta otsusega kohtuasjas Rijksdienst voor Sociale Zekerheid versus N.V. Herbosch-Kiere
   (Kohtuasi C-2/05)
   (2005/C 82/14)
   Kohtumenetluse keel: hollandi
   Euroopa Ühenduste Kohus on saanud Arbeidshof te Brussel 23. detsembri 2004. aasta otsusega esitatud eelotsusetaotluse kohtuasjas Rijksdienst voor Sociale Zekerheid v. N.V. Herbosch-Kiere, mis saabus kohtukantseleisse 5. jaanuaril 2005.
   Arbeidshof te Brussel küsib Euroopa Kohtult eelotsust järgmistes küsimustes:
   Kas vastuvõtja liikmesriigi kohus võib uurida ja/või otsustada selle üle, kas töötaja lähetanud ettevõtja ja lähetatud töötaja vahel on otsene suhe, arvestades asjaolu, et määruse (EÜ) nr 1408/71 (1) artikli 14 lõike 1 punkti a määratlus “temaga tavapäraselt seotud ettevõtja” nõuab (vastavalt otsusele nr 128), et otsene suhe peab olema lähetuse kogu kestuse ajal?
   Kas mõne teise kui ülalmainitud tõendi (tõend E 101) välja andnud liikmesriigi kohus võib jätta selle tõendi tähelepanuta ja/või selle tühistada, kui talle otsustamiseks esitatud asjaoludest ilmneb, et töötaja lähetanud ettevõtja ja töötaja vahel ei olnud lähetuse ajal otsest suhet?
   Kas päritoluliikmesriigi pädev asutus on seotud vastuvõtja liikmesriigi kohtu otsusega, kui eespool mainitud asjaoludel jätab vastuvõtja liikmesriik ülalmainitud tõendi (tõend E 101) tähelepanuta ja/või tühistab selle?
   
      (1)  Nõukogu 14. juuni 1971. aasta määrus (EMÜ) nr 1408/71 ühenduse piires liikuvate töötajate, füüsilisest isikust ettevõtjate ja nende pereliikmete sotsiaalkindlustusskeemide rakendamise kohta (EÜT L 149, lk 2).